

**ΠΡΩΤΟΒΟΥΛΙΑ ΕΝΕΡΓΩΝ ΠΟΛΙΤΩΝ ΛΑΜΙΑΣ**

**Τηλ 2231045910 6937378138 6932837696**

[http://www.pepla.gr](http://www.pepla.gr/) – [http://pepla.blogspot.com](http://pepla.blogspot.com/) - info@pepla.gr

Προς

1. Δήμαρχο Λαμιέων Κο Σταυρογιάννη Νικόλαο

2. Πρόεδρο Δημοτικού Συμβουλίου Κο Κλειτσάκη Αθανάσιο

Λαμία, 19.11.2015

**Να δημιουργηθεί ασπίδα προστασίας στον Δήμο Λαμιέων**

**απέναντι στους πλειστηριασμούς Πρώτης Κατοικίας**

Μέσα σε αυτήν την οικονομική δύσκολη συγκυρία στην οποία βρίσκεται η χώρα μας και με την απειλή πλέον ορατή να αιωρείται πάνω από τους δανειολήπτες δημότες μας με τα υπερχρεωμένα νοικοκυριά για πλειστηριασμούς της πρώτης κατοικίας τους, θεωρούμε πως ο Δήμος Λαμιέων θα πρέπει να απλώσει ένα δίκτυ προστασίας και συμπαράστασης προσφέροντάς τους έμπρακτη βοήθεια.

Προτείνουμε**,** μετά από συνεννόηση με φορείς και εθελοντές του δήμου μας, την δημιουργία **Γραφείου Υποστήριξης των Δανειοληπτών Πρώτης Κατοικίας**  στο οποίο ο δημότης θα μπορεί να λαμβάνει δωρεάν :

* Νομική υποστήριξη
* Χρηματοοικονομικές Συμβουλές
* Ψυχολογική στήριξη
* Οικονομική υποστήριξη

Την κρίσιμη αυτή ώρα που η ανθρωπιστική κρίση στην Ελλάδα μεγαλώνει η Τοπική Αυτοδιοίκηση θα πρέπει να αποτελέσει τον στυλοβάτη της Κοινωνίας και να διαδραματίσει ουσιαστικό ρόλο στην ελάφρυνση του δοκιμαζόμενου δημότη.

Ως Πρωτοβουλία Ενεργών Πολιτών είμαστε στην διάθεση του Δήμου Λαμιέων για κάθε εθελοντική και τεχνική βοήθεια προς τον σκοπό αυτό.

Για την Πρωτοβουλία Ενεργών Πολιτών

Στασινός Παναγιώτης-Δημοτικός Σύμβουλος